
Parlamentul României

Camera Deputaţilor
Comisia pentru administrație publică  Comisia juridică, de disciplină  Comisia pentru transporturi                                                  
      și amenajarea teritoriului                              şi imunităţi                                       şi infrastructură  
 Nr.4c-7/58                                                         Nr.4c-13/154                                          Nr.4c-4/21/2019
                                                                                               Bucureşti, 5 martie 2019




Către,





BIROUL PERMANENT AL 

     CAMEREI DEPUTAȚILOR
 
Vă înaintăm, alăturat, raportul comun asupra Proiectului de Lege privind transmiterea unor terenuri din domeniul public al statului aflate în administrarea Ministerului Transportului şi concesiunea Companiei Naţionale de Căi Ferate "C.F.R." -S.A., în domeniul public al oraşului Huedin, comunei Sâncraiu şi comunei Călăţele,  transmis Comisiei pentru administrație publică și amenajarea teritoriului, Comisiei juridice, de disciplină şi imunităţi  și Comisiei pentru transporturi şi infrastructură, pentru dezbatere şi avizare pe fond, cu adresa nr. PLx. 63 din 25 februarie 2019.
În raport de obiectul şi conţinutul său, proiectul de lege face parte din categoria legilor organice.

            PREŞEDINTE,                       PREŞEDINTE,                        PREŞEDINTE,                                          
       Florin-Claudiu Roman               Nicușor Halici                      Lucian Nicolae Bode

Camera Deputaţilor
Comisia pentru administrație publică   Comisia juridică, de disciplină   Comisia pentru transporturi                                                  

   Bucureşti, 5 martie 2019
R  A  P  O  R  T     C  O  M  U  N

asupra proiectului de Lege privind transmiterea unor terenuri din domeniul public al statului aflate în administrarea Ministerului Transportului şi concesiunea Companiei Naţionale de Căi Ferate "C.F.R." -S.A., în domeniul public al oraşului Huedin, comunei Sâncraiu şi comunei Călăţele
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru administrație publică și amenajarea teritoriului, Comisia juridică, de disciplină și imunități şi Comisia pentru transporturi şi infrastructură au fost sesizate, cu dezbatere şi avizare pe fond, cu  Proiectul de Lege privind transmiterea unor terenuri din domeniul public al statului aflate în administrarea Ministerului Transportului şi concesiunea Companiei Naţionale de Căi Ferate "C.F.R." -S.A., în domeniul public al oraşului Huedin, comunei Sâncraiu şi comunei Călăţele, transmis cu adresa nr. PL.x 63 din 25 februarie 2019  şi înregistrat la comisii sub nr.4c-7/58 din 26 februarie 2019, nr.4c-13/154 din 26 februarie 2019, respectiv nr.4c-4/21/2019.

Potrivit prevederilor art. 75 alin. (1) şi (3) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională este Camera Deputaţilor.

Proiectul de lege a fost adoptat de Senat în ședința din data de 18 februarie 2019, cu respectarea prevederilor art. 76 alin (1) din Constituția României.
Consiliul Legislativ a avizat favorabil proiectul de lege prin avizul cu numărul 1247/28.12.2018.
Proiectul de lege are ca obiect de reglementare transmiterea unor terenuri din domeniul public al statului, aflate în administrarea Ministerului Transporturilor şi concesiunea Companiei Naţionale de Căi ferate „C.F.R.” - S.A., în domeniul public al oraşului Huedin, al comunei Sâncraiu şi al comunei Călăţele, în vederea realizării obiectivului investiţional „Înfiinţarea unei piste de biciclişti pe traseul fostei căi ferate Huedin - Sâncraiu - Călăţele”.
În conformitate cu prevederile art.61 şi 63 din Regulamentul Camerei Deputaţilor, republicat, comisiile au dezbătut proiectul de lege în ședințe separate.
Comisiile au examinat proiectul de lege după cum urmează: Comisia pentru administrație publică și amenajarea teritoriului și Comisia juridică, de disciplină și imunități au examinat proiectul de lege în ședința comună din data de 5 martie 2019, iar Comisia pentru transporturi și infrastructură în ședință separată în data de 5 martie 2019.
La lucrările celor trei comisii au fost prezenți deputații conform listelor de prezență.
În urma finalizării dezbaterilor, membrii celor trei comisii au hotărât, cu majoritate de voturi, adoptarea Proiectului Lege privind transmiterea unor terenuri din domeniul public al statului aflate în administrarea Ministerului Transportului şi concesiunea Companiei Naţionale de Căi Ferate "C.F.R." -S.A., în domeniul public al oraşului Huedin, comunei Sâncraiu şi comunei Călăţele,  în forma adoptată de Senat.
În raport de obiectul şi conţinutul său, proiectul de lege face parte din categoria legilor organice.

               PREŞEDINTE,                          PREŞEDINTE,                             PREŞEDINTE,                                          

           Florin-Claudiu Roman             Nicușor Halici                      Lucian Nicolae Bode
                                                           
              SECRETAR,                                  SECRETAR,                               SECRETAR,

   Simona BUCURA-OPRESCU      Aida-Cristina CĂRUCERU               Marius Bodea

Consilier parlamentar,                         Consilier parlamentar,                      Consilier parlamentar,
Alina Tănase                                       Alexandra Muşat                              Iulia Ioana Mircea

